**РЕШЕНИЕ № ПВ –121-ПР/2014 год.**

**за преценяване на необходимостта от извършване на оценка на**

**въздействието върху околната среда**

**На основание**: чл.93, ал.1 и ал.5 от Закона за опазване на околната среда (ЗООС); чл.7, ал.1 и чл.8, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31, ал.4 и ал.6 от Закона за биологичното разнообразие (ЗБР); чл.40, ал.3 и ал.4, във връзка с чл.2, ал.1, т.1 от *Наредбата за условията и реда на извършване на оценка за съвместимостта на планове, програми ,проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС и становища от РЗИ Пловдив и БД ИБР Пловдив

**Р Е Ш И Х**

**да не се извършва** оценка на въздействието върху околната среда за **инвестиционно предложение**: **“Изграждане на млекопреработвателно предприятие (за 20т/ден преработвано мляко)”,** което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони.

**Mестоположение:**  **в имоти № 140016, 140017, 140018 и 140019, землище на с. Цалапица, Община „Родопи**“

**Възложител: Й. КАЙМАКАНОВ**

**Характеристика на инвестиционното предложение**:

Намерението на Възложителя е да изгради в собствени имоти млекопреработвателно предприятие с капацитет 20т/ден обработвано мляко. Особено внимание ще се обърне на условията за стриктна хигиена и екологосъобразно третиране на отпадъците. Производството ще е с прекъснат режим на работа, като се предвижда производство на краве сирене, кашкавал, кисело и прясно мляко.

За обекта ще се използват налична и новоизградена инфраструктура след изпълнение на необходимите връзки:

Пътна - Ще се използува наличната пътна мрежа на Община „Родопи“. Не се налага изграждане на нова пътна инфраструктура.

Водоснабдяване – от наличната селска водопроводна мрежа и нов сондажен кладенец.

Електроснабдяване – от близък трафопост чрез нова подземна кабелна линия

Заустване на производствените отпадъчни води – след локално пречистване в общински канал.

Инвестиционното предложение /ИП/ попада в обхвата на т. 6, буква “в“ от Приложение № 2 на Закона за опазване на околната среда (ДВ.бр.91 /2002г.) и чл.2, ал.1, т.1 от Наредбата за ОС.

Площадката на ИП **не е** в границите на защитени зони по смисъла на Закона за биологичното разнообразие /ЗБР/ от мрежата „Натура 2000”. Най-близката защитена зона е BG0002086 „Оризища Цалапица”, включена в списъка на защитените зони за опазване на дивите птици, обявена със Заповед № РД 368/16.06.2008г. (ДВ бр.56/2008г.). Предвид местоположението и характера на инвестиционното предложение, извършената преценка за вероятната степен на отрицателно въздействие определя, че **няма вероятност** от значително отрицателно въздействие върху видовете, предмет на опазване в защитената зона.

**мотиви:**

**I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

Инвестиционните намерения на инвеститора са свързани с обединение на имотите и построяването на млекопреработвателно предприятие със съответните складови помещения и офиси. Основни сгради /помещения/: Млекопреработвателно предприятие – за 20т/ден преработено мляко -производствена сграда, Складови помещения /хладилна камера за зреене на сирене/, хладилна камера за готова продукция, Склад магазин. Спомагателни и обслужващи помещения: Лаборатория, Санитарно битови помещения, Склад за помощни материали и опаковки, Офисна част.

Всички помещения и сгради ще са технологично свързани, съобразно предназначението им, като ще се спазят изискванията за рационално използване на сградите и оптимални транспортни връзки.

В хода на експлоатация на обекта не се предполага значително замърсяване и дискомфорт на околната среда. При строителните дейности се очаква известно шумово натоварване на околната среда. То ще бъде минимално, локализирано в рамките на ограничен район.

* Отпадъците, генерирани по време на експлоатацията ще се събират разделно и ще се извозват от обслужваща района сметосъбираща фирма до определеното от Общината депо. Суроватката ще се използува за храна на телетата.

**II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

Новопроектираните сгради ще бъдат разположени в предвидения с ПУП-ПРЗ новообразуван УПИ с площ от 15, 987дка в с. Цалапица, община Родопи. Реализирането на проекта ще стане съгластно утвърдения ПУП-ПРЗ и работните проекти, при спазване на ограничетелната линия на застрояване.

* Реализацията на инвестиционното предложение ще бъде извън границите на защитени зони, съгласно чл. 5 от Закона за биологичното разнообразие и не се очаква да настъпи значително въздействие върху компонентите на околната среда.
* Инвестиционното предложение ще се осъществи извън границите на защитени територии, съгласно Закона за защитените територии.
* Не се очаква засягане на качествата и регенеративната способност на природните ресурси в района.
* Съгласно становище с изх. № КД-04-295/29.10.2014г. на БД ИБР Пловдив инвестиционното предложение е допустимо от гледна точка на целите на опазване на околната среда.

**III. Способността за асимилация на екосистемата в естествената околна среда**:

* Няма вероятност инвестиционното предложение да доведе до пряко унищожаване, увреждане или фрагментиране на природни местообитания и местообитания на видове, предмет на опазване в най-близката защитена зона BG0002086 „Оризища Цалапица”, тъй като намерението ще се осъществи извън границите на зоната.
* Естеството на развиваната дейност не предполага емисии във води, въздух и почви, включително генериране на шум и отпадъци, в количества, които да окажат пряко или косвено негативно въздействие върху ключови елементи на зоната, респективно върху видовете, предмет на опазване.

**IV. Характеристика на потенциалните въздействия- териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалния обхват на въздействие в резултат на строителството и експлоатацията на инвестиционното предложение е ограничен и локален в рамките на имота.
* Реализацията на предложението не предполага трансгранично въздействие.
* Въздействието в резултат на експлоатацията на бъдещия обект ще бъде локално и дълготрайно, съгласно срока на експлоатацията му.
* С писмо изх. № 4985/26.08.2014г. РЗИ- Пловдив е определила липсата на здравен риск при реализация на инвестиционното намерение.

**V. Обществен интерес към предложението за строителство, дейности или технологии :**

Възложителят е уведомил за своето инвестиционно предложение кметовете на Община Родопи и с. Цалапица, както и засегнатото население чрез обяви във вестник и на информационно табло. Осигурен е обществен достъп по реда на чл. 6, ал. 9 от Наредбата за ОВОС. Към момента на издаване на настоящото решение не са изразени устно или депозирани писмено жалби, възражения и становища срещу реализацията на инвестиционното предложение.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ-Пловдив пред Министъра на околната среда и водите и/ или Административен съд– Пловдив в 14-дневен срок от съобщаването му на заинтересованите лица и организации по реда на Административно- процесуалния кодекс.**

**ТАМЕР БЕЙСИМОВ 03.11.2014 г.**

*Директор на РИОСВ - Пловдив*